Proposta għal REGOLAMENT TA’ IMPLIMENTAZZJONI TAL-KUNSILL li jwaqqaf ir-reviżjoni interim parzjali dwar il-miżuri antidumping għal importazzjonijiet ta’ ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina, kif estiżi għal importazzjonijiet ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le. /* COM/2013/0652 final - 2013/0318 (NLE) */





MEMORANDUM TA’ SPJEGAZZJONI 1) Kuntest tal-proposta || Raġunijiet u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ("ir-Regolament bażiku"), fir-reviżjoni interim parzjali dwar l-impożizzjoni ta' dazji antidumping fis-seħħ għal importazzjonijiet ta' ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina, estiżi għal importazzjonijiet ta' ċerti qfieli tal-ħadid jew tal-azzar ikkunsinjati mill-Malasja kemm jekk iddikjarati li joriġinaw mill-Malasja kif ukoll jekk le. || Kuntest Ġenerali Din il-proposta hi magħmula fil-kuntest tal-implimentazzjoni tar-Regolament bażiku. Li || Id-dispożizzjonijiet eżistenti fil-qasam tal-proposta Dazju antidumping definittiv fuq l-importazzjonijiet ta’ ċerti qfieli tal-ħadid jew tal-azzar u li bħalissa jaqa’ taħt il-kodiċi NM ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 u ex 7318 22 00 li joriġinaw mir-Repubblika Popolari taċ-Ċina ġie impost mir-Regolament tal-Kunsill (KE) Nru 91/2009 (ĠU L 29, 31.1.2009, p. 1), kif emendat bir-Regolament ta’ Implimentazzjoni tal-Kunsill (KE) Nru 924/2012 (ĠU L 275, 10.10.2012, p. 1). Bir-Regolament ta’ Implimentazzjoni tal-Kunsill (UE) Nru 723/2011 (ĠU L 194, 26.7.2011, p. 6) id-dazju antidumping fuq l-importazzjonijiet ta’ ċerti qfieli tal-ħadid u tal-azzar li joriġinaw mir-Repubblika Popolari taċ-Ċina ġie estiż għal importazzjonijiet ta’ ċerti qfieli tal-ħadid u tal-azzar ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le. || Konsistenza ma’ politiki u għanijiet oħra tal-Unjoni Mhux applikabbli. 2) Konsultazzjoni mal-partijiet interessati u valutazzjoni tal-impatt || Konsultazzjoni mal-partijiet interessati || Il-partijiet interessati kkonċernati fil-proċediment ingħataw il-possibbiltà li jiddefendu l-interessi tagħhom matul il-proċediment, skont id-dispożizzjonijiet tar-Regolament bażiku. || Ġbir u użu ta' kompetenza || Ma kienx hemm bżonn ta’ kompetenza esterna. || Valutazzjoni tal-impatt Din il-proposta hija r-riżultat tal-implimenazzjoni tar-Regolament bażiku. Ir-Regolament bażiku ma jipprovdix għal valutazzjoni tal-impatt ġenerali iżda fih lista eżawrjenti ta' kundizzjonijiet li jridu jiġu vvalutati. 3) Elementi ġuridiċi tal-proposta || Sommarju tal-azzjoni proposta Fl-14 ta' Mejju, il-Kummissjoni nediet reviżjoni interim parzjali dwar id-dazji antidumping għal importazzjonijiet ta’ ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina, kif estiżi għal importazzjonijiet ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le. Ir-reviżjoni tnediet wara talba sostanzjata mressqa minn Malaysian Precision Manufacturing SDN BHD ("l-applikant"). L-applikant irtira t-talba tiegħu għal reviżjoni qabel ma wieġeb għall-kwestjonarju. Ġie stabbilit li t-terminazzjoni tal-proċediment ta' reviżjoni ma jmurx kontra l-interessi tal-Unjoni. Għalhekk, qed jiġi suġġerit li l-Kunsill jadotta l-proposta għal Regolament mehmuża sabiex iwaqqaf l-investigazzjoni għar-reviżjoni interim, li għandha tiġi ppubblikata f'Il-Ġurnal Uffiċjali tal-Unjoni Ewropea. || Bażi ġuridika Ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea. || Prinċipju ta' sussidjarjetà Il-proposta taqa’ fil-kompetenza esklussiva tal-Unjoni. Għalhekk, il-prinċipju tas-sussidjarjetà ma japplikax. || Prinċipju ta' proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: || Il-forma tal-azzjoni hija deskritta fir-Regolament bażiku msemmi hawn fuq u ma tħalli ebda ambitu għal deċiżjoni nazzjonali. || Mhix applikabbli l-indikazzjoni ta' kif il-piż finanzjarju u amministrattiv li jaqa' fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jitnaqqas u jkun proporzjonat mal-mira tal-proposta. || Għażla tal-istrumenti || L-istrument li qed jiġi propost: Regolament. || Mezzi oħra ma jkunux adegwati għar-raġuni li ġejja: Mezzi oħra ma jkunux adegwati minħabba li r-Regolament bażiku ma jipprevedix alternattivi oħra. 4) Implikazzjoni baġitarja || Il-proposta ma għandha l-ebda implikazzjoni għall-baġit tal-Unjoni. || 2013/0318 (NLE) Proposta għal REGOLAMENT TA’ IMPLIMENTAZZJONI TAL-KUNSILL li jwaqqaf ir-reviżjoni interim parzjali dwar il-miżuri antidumping għal importazzjonijiet ta’ ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina, kif estiżi għal importazzjonijiet ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra r-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ("ir-Regolament bażiku") u b'mod partikolari l-Artikoli 11(3) u 13(4) tiegħu, Wara li kkunsidra l-proposta mressqa mill-Kummissjoni Ewropea ("il-Kummissjoni") wara li kkonsulta mal-Kumitat Konsultattiv, Billi: 1. PROĊEDURA 1.1. Miżuri fis-seħħ (1) Il-Kunsill impona dazju antidumping definittiv fuq l-importazzjonijiet ta’ ċerti qfieli tal-ħadid jew tal-azzar u li bħalissa jaqgħu taħt il-kodiċi NM ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 u ex 7318 22 00 li joriġinaw mir-Repubblika Popolari taċ-Ċina bir-Regolament tal-Kunsill (KE) Nru 91/2009[2] kif emendat bir-Regolament ta’ Implimentazzjoni tal-Kunsill (UE) Nru 924/2012[3] ('miżuri fis-seħħ'). (2) Il-Kunsill estenda d-dazju antidumping definittiv fuq l-importazzjonijiet ta’ ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina għal importazzjonijiet ta’ ċerti qfieli tal-ħadid u tal-azzar ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le bir-Regolament (UE) Nru 723/2011[4] ("miżuri fis-seħħ kif estiżi"). 1.2. Talba għal reviżjoni (3) Talba għal reviżjoni interim parzjali skont l-Artikolu 11(3) u 13(4) tar-Regolament bażiku tressqet minn Malaysian Precision Manufacturing SDN BHD ("l-applikant"), produttur esportatur mill-Malasja. (4) It-talba kienet limitata fil-kamp ta’ applikazzjoni għal eżenzjoni mill-miżuri fis-seħħ kif estiżi, sa fejn għandu x’jaqsam l-applikant. (5) Fit-talba l-applikant iddikjara li hu produttur ġenwin ta’ ċerti qfieli tal-ħadid jew tal-azzar u li jista’ jipproduċi l-kwantità sħiħa ta’ ċerti qfieli tal-ħadid jew tal-azzar li jkun bagħat lejn l-Unjoni mill-bidu tal-perjodu tal-investigazzjoni tal-investigazzjoni ta’ kontra l-elużjoni li wasslet għall-impożizzjoni tal-miżuri fis-seħħ kif estiżi. (6) L-applikant ipprovda evidenza prima facie li turi li dan ġie stabbilit bħala produttur ta’ ċerti qfieli tal-ħadid jew tal-azzar fil-Malasja ħafna qabel l-impożizzjoni tal-miżuri fis-seħħ. Barra minn hekk, l-applikant iddikjara li għalkemm huwa relatat ma’ ċerti produtturi ta’ ċerti qfieli tal-ħadid jew tal-azzar li jinsabu fir-Repubblika Popolari taċ-Ċina, ir-relazzjonijiet tiegħu mal-kumpaniji relatati miegħu fir-Repubblika Popolari taċ-Ċina ġew stabbiliti qabel l-impożizzjoni tal-miżuri fis-seħħ u li dawn ir-relazzjonijiet ma ġewx użati għall-evażjoni tal-miżuri fis-seħħ kif estiżi. 1.3. Bidu ta’ reviżjoni interim parzjali (7) Wara li kkonsultat mal-Kumitat Konsultattiv u ddeterminat li t-talba kienet tinkludi biżżejjed evidenza prima facie biex tiġġustifika t-tnedija ta’ reviżjoni interim parzjali, fl-14 ta’ Mejju 2013, il-Kummissjoni bdiet reviżjoni interim parzjali skont l-Artikoli 11(3) u 13(4) tar-Regolament bażiku limitata għall-eżami tal-possibbiltà li tingħata eżenzjoni mill-miżuri fis-seħħ kif estiżi sa fejn huwa kkonċernat l-applikant, permezz ta’ avviż ippubblikat f’Il-Ġurnal Uffiċjali tal-Unjoni Ewropea[5] ("l-Avviż ta’ bidu"). 1.4. Partijiet interessati (8) Il-Kummissjoni għarrfet uffiċjalment lill-applikant, lir-rappreżentanti tal-Malasja u tar-Repubblika Popolari taċ-Ċina u lill-assoċjazzjoni tal-produtturi tal-Unjoni dwar il-bidu tar-reviżjoni interim parzjali. Il-partijiet interessati ngħataw l-opportunità li jippreżentaw il-fehmiet tagħhom bil-miktub u li jitolbu seduta fil-limitu taż-żmien stabbilit fl-Avviż ta’ bidu. L-applikant biss ippreżenta ruħu. L-ebda seduta ma ġiet mitluba. (9) Sabiex tikseb it-tagħrif li qieset meħtieġ għall-investigazzjoni tagħha, il-Kummissjoni bagħtet kwestjonarju lill-applikant, li ma weġibx fiż-żmien l-iskadenza stipulata għal dan l-għan. 2. IRTIRAR TAT-TALBA U TERMINAZZJONI TAL-PROĊEDIMENT (10) Fit-18 ta’ Ġunju 2013 l-applikant irtira t-talba tiegħu għal reviżjoni interim parzjali tal-miżuri fis-seħħ kif estiżi. L-applikant stqarr li ma kienx kapaċi jipprovdi lill-Kummissjoni bid-dejta mitluba fil-kwestjonarju rigward il-kumpaniji relatati miegħu. Barra minn hekk, l-applikant ilmenta li ż-żmien għas-sottomissjoni tat-tweġiba għall-kwestjonarju kien qasir wisq. Madankollu, ma saret l-ebda talba sostanzjata għal estensjoni tal-limitu ta’ żmien għas-sottomissjoni tat-tweġiba. (11) Fid-dawl tal-irtirar, ġie kkunsidrat jekk ikunx iġġustifikat li l-investigazzjoni tar-reviżjoni titkompla ex officio. Il-Kummissjoni ma sabet l-ebda raġuni valida biex tqis li t-terminazzjoni ma tkunx fl-interess tal-Unjoni. Abbażi ta’ dan, l-investigazzjoni tar-reviżjoni għandha tiġi terminata. (12) Il-partijiet interessati ġew mgħarrfa dwar l-intenzjoni li l-investigazzjoni tar-reviżjoni tiġi terminata u ngħataw l-opportunità li jikkummentaw. Ma ġew riċevuti ebda kummenti. (13) Għalhekk ġie konkluż li r-reviżjoni interim parzjali dwar il-miżuri antidumping applikabbli fuq l-importazzjonijiet ta’ ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina, kif estiżi għal importazzjonijiet ta’ ċerti qfieli tal-ħadid u tal-azzar ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le ma għandhiex tiġi terminata mingħajr ma jiġu emendati l-miżuri fis-seħħ kif estiżi, ADOTTA DAN IR-REGOLAMENT: Artikolu 1 Ir-reviżjoni interim parzjali dwar il-miżuri antidumping, applikabbli fuq l-importazzjonijiet ta’ ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina, kif estiżi għal importazzjonijiet ta’ ċerti qfieli tal-ħadid u tal-azzar ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le mibdija skont l-Artikoli 11(3) u 13(4) tar-Regolament (KE) Nru 1225/2009 hija b'dan terminata mingħajr ma tiġi emendata l-miżura antidumping fis-seħħ kif estiża. Artikolu 2 Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea. Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President [1] ĠU L 343, 22.12.2009, p. 51. [2] ĠU L 29, 31.1.2009, p. 1. [3] ĠU L 275, 10.10.2012, p. 1. [4] ĠU L 194, 26.7.2011, p. 6. [5] ĠU C 134, 14.5.2013, p. 34.